open-index/open-wikipedia-markdown huggingface dataset:
NOLA (album Petra Lipu)

***NOLA*** je šestnásty sólový štúdiového albumu slovenského speváka Petra Lipu. Tento album v roku 2023 vydalo hudobné vydavateľstvo East-West Promotion.

Názov NOLA Lipa použil podľa slangového akronymu pre názov amerického mesta New Orleans (Louisiana),.

Peter Lipa v roku 2022 navštívil mesto New Orleans, ktoré je považované za kolísku džezu. Oslovil tam producenta a bubeníka Jamisona Rossa, s ktorým nahrával v štúdiu Marigny. Pre album NOLA pripravil päť demonahrávok, na ktorých jeho spev sprevádzala iba gitara. Tieto svoje hudobné nápady poslal svojim slovenským spoluhráčom a z nich vzniklo päť slovenských verzií skladieb, ktoré majú na albume názvy „Blíženec“, „Dobehnúť čas“, „Užitočný“, „Niekde som čítal“ a „Čosi“. Tieto isté skladby s anglickými textami a názvami nahral s americkými hudobníkmi v New Orleanse. Texty piesní majú rovnaký hudobný základ, no nie sú prebásnené, ale písané samostatne. Ako bonus do zoznamu pribudla s muzikantmi z USA nahratá neworleanská coververzia pesničky „Balada o štyroch koňoch“, ktorá ako jedenásta skladba albumu dostala názov „4 kone v Nola“.

## Zoznam skladieb

## Výroba albumu
* Peter Lipa – spev
;Nahrávanie na Slovensku
* Peter Lipa ml. – klávesové nástroje, programovanie
* Roland Kánik – klávesové nástroje, programovanie
* Martin Štefánik – klávesové nástroje
* Pavol Bereza – gitara
* Martin Zajko – gitara
* Mário Belák – alt saxofón
* Ondrej Juraši – trúbka
* Michal Šimko – basová gitara
* Michal Fedor – bicie nástroje
* Svetlana Rymarenko – vokály
;Nahrávanie v USA
* Oscar Rossignoli – klavír
* Ari Teitel – gitara
* Steve Glenn – tuba
* Tearrance Taplin – pozauna
* Jeron „Ricio“ Fruge – trúbka
* Orlando Gilbert – tenor saxofón
* Max Moran – basa
* Jamison Ross – bicie nástroje
;Produkcia
* Marek Ormandík – ilustrácie, dizajn
;Nahrávanie na Slovensku
* Roland Kánik – nahrávanie
* Jonatán Pastirčák – zvuková réžia
;Nahrávanie v USA
* Mack Major – nahrávanie, mixovanie

## Referencie

Kategória:Albumy Petra Lipu
Kategória:Hudobné albumy z 2023
Veľká cena Španielska 2023

**Veľká cena Španielska 2023** (špa. **Formula 1 AWS Gran Premio de España 2023**) sa uskutočnila 4. júna 2023 na pretekárskom okruhu Circuit de Barcelona-Catalunya v mestečku Montmeló, ktoré leží neďaleko od Barcelony. Boli to siedme preteky sezóny 2023 Majstrovstiev sveta Formule 1.

Na rozdiel od minulého roka bola odstránená šikana v zákrutách 14 a 15 pred rovinkou štart-cieľ, čo by malo uľahčiť predbiehanie.

Lídrom svetového šampionátu pred Veľkou cenou bol Max Verstappen z tímu Red Bull Racing. Na druhom mieste bol jeho tímový kolega Sergio Pérez a tretí bol Fernando Alonso z Aston Martinu.

Verstappen vyhral Veľkú cenu pred oboma pilotmi Mercedesu Lewisom Hamiltonom a Georgeom Russellom.

## Výsledky
### Kvalifikácia

**Poznámky:**
*  – Pierre Gasly dostal dve trojmiestne penalizácie za zablokovanie Carlosa Sainza a Maxa Verstappena v prvej kvalifikácii.
*  – Charles Leclerc sa kvalifikoval na 19. mieste, ale dostal 15-miestnu penalizáciu za prekročenie limitu prvkov pohonnej jednotky. Následne musel štartovať z boxovej uličky kvôli zmenám v nastavení zavesenia počas režimu parc fermé.
*  – Logan Sargeant sa kvalifikoval na 20. mieste, ale musel štartovať z boxovej uličky kvôli zmenám v nastavení zavesenia počas režimu parc fermé.

### Preteky

**Poznámky:**
*  – Vrátane dodatočného bodu za najrýchlejšie kolo pretekov
*  – Yuki Tsunoda skončil deviaty, ale dostal päťsekundovú penalizáciu za vytlačenie Guanyu Zhoua z trate.

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2023
Kategória:Veľká cena Španielska
Kategória:2023 v Španielsku
Nohejbalista roka

**Nohejbalista roka** je ocenenie udeľované Slovenskou nohejbalovou asociáciou najlepšiemu nohejbalistovi Slovenska. Anketa nohejbalista roka je ocenenie udeľované každoročne najlepšiemu nohejbalistovi Slovenska v kategórii muži, juniori, žiaci a ženy. Organizátorom ankety je Slovenská nohejbalová asociácia a jej cieľom je odmeniť výkony najlepších hráčov v danom kalendárnom roku. Vyhodnotenie ankety nohejbalista roka sa uskutočňuje (v súlade s plánom činnosti SNA na daný kalendárny rok) v mesiaci január na konferencii SNA a slávnostné odovzdanie cien v mesiaci február / marec počas Slovenského pohára.

Konečné poradie je výsledkom hlasovania nohejbalových členov komisie reprezentácie, VV SNA, zástupcov klubov, predsedov ligy a prezidenta SNA.

### Nohejbalista roka mužov

### Nohejbalista roka juniorov

### Nohejbalista roka žien

### Nohejbalista roka žiakov

## Pozri aj

* Slovenská nohejbalová asociácia
* Slovenské národné nohejbalové družstvo mužov
* Slovenské národné nohejbalové družstvo žien
* Slovenský pohár v nohejbale mužov
* Majstrovstvá Slovenska v nohejbale mužov jednotlivcov
* Majstrovstvá Slovenska v nohejbale mužov dvojíc
* Majstrovstvá Slovenska v nohejbale mužov trojíc
* 1.Slovenská nohejbalová liga mužov

## Externé odkazy
* Oficiálna stránka SNA
* Korzár
* TERAZ.SK

Kategória:Nohejbal na Slovensku
TV Azteca

**Televisión Azteca S.A.B. de C.V.** je mexický mediálny konglomerát, ktorý vlastní Grupo Salinas. V roku 1993 ju založil Ricardo Salinas Pliego. Je to druhá najväčšia masmediálna spoločnosť v Mexiku po Televise.

## Televízne stanice
* Azteca Uno - vysiela telenovely.
* Azteca 7 - vysiela zahraničné televízne programy a filmy.
* A Más - vysiela zahraničné telenovely.
* ADN 40 - vysiela správy.

### Káblový
* Az Clic!
* Az Mundo
* Az Corazón
* Az Cinema
* Azteca Uno -1 hora
* Azteca Uno -2 horas
* Romanza+ Africa (v spoluvlastníctve s Venevisión)

### Medzinárodné kanály
* Azteca América (USA, zatvorený)
* TV Azteca Guatemala
* TV Azteca Honduras

## Referencie

## Iné projekty

## Externé odkazy
* Oficiálna webstránka

Kategória:Mediálne podniky
Kategória:Podniky v Mexiku
Kategória:Podniky založené v 1993
Pálenisko (vrch v Stolických vrchoch)

**Pálenisko** () je vrch v Stolických vrchoch, krajinnom celku Slovenského rudohoria. Leží nad Rejdovou, približne  severovýchodne od Revúcej.

## Poloha
Nachádza sa v severovýchodnej časti Stolických vrchov, v geomorfologickom podcelku Stolica. Leží na území Košického kraja, okresu Rožňava a na katastrálnom území obce Rejdová. Najbližším sídlom je na severovýchodnom úpätí situovaná Rejdová, východne sa nachádza Vyšná Slaná a Brdárka, juhovýchodne Markuška a Hanková, južne Slavošovce a Čierna Lehota, západne Muránska Huta a Muránska Zdychava a severne Telgárt.

## Opis
Pálenisko leží na východe severnej časti pohoria, v rázsoche bočného hrebeňa, vedúceho východným smerom z vrchu Stolica () na Príslop (). Severne sa nachádza Čierna hora (), Skalie (), Buchvald (), Trsteník () a Priehybka (), západne Kyprov (), Stolica (), Lehotská hoľa () a Faltenov vrch (), južne Kohút (), Skalka (), Grúň (), Pavlova hora () a Príslop () a východne Kilhov (), Veľký Radzim () a Strieborná (). Severné a západné svahy odvodňuje potok Mlynná, južné a východné Žolíkovský potok do Slanej. Na vrchol nevedie značený turistický chodník. 

### Výhľady
Vrcholová oblasť je po plošnej ťažbe pokrytá len nízkou vegetáciou, ktorá umožňuje rozhľad. Pri vhodných podmienkach je vidieť najmä okolité vrchy Stolických vrchov, Volovské vrchy a Revúcku vrchovinu.

## Prístup
Na vrchol nevedie značený turistický chodník, preto prístup je možný lesnými cestami a chodníkmi z Rejdovej. Z tejto obce však vedie aj  žlto značená turistická trasa juhovýchodným úbočím do sedla Olochova jama.

## Referencie

## Pozri aj
* Stolické vrchy
* Stolica (geomorfologický podcelok)
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Rejdová
Eva Doležalová

PhDr. **Eva Doležalová**, Ph.D. (* 1. jún 1972, Praha) je česká historička-medievistka.

## Životopis
Je absolventkou Filozofickej fakulty Karlovej Univerzity v Prahe, kde v roku 1996 ukončila magisterské štúdium odboru histórie – pomocné vedy historické a archívnictvo a roku 2004 získala tiež doktorát, pri ktorom obhájila prácu s názvom *Prosopografický výzkum svěcenců pražské arcidiecéze z let 13951416*.

V súčasnej dobe (2023) pôsobí v Historickom ústave Akadémie vied ČR, kde pracuje ako vedúca a vedecká pracovníčka Oddelenia dejín stredoveku a tiež zástupkyňa riaditeľa, a v Centre medievistických štúdií. Od roku 2002 externe spolupracuje s Ústavom českých dejín FF UK a od r. 2010 vyučuje na Katedre cirkevných dejín a literárnej histórie na Katolíckej teologickej fakulte UK.

Bádateľsky sa špecializuje na stredovekú históriu, najmä na témy z cirkevných dejín, rádového školstva, spolužitia Židov so stredovekou spoločnosťou v českých krajinách a ďalšie. Je autorkou mnohých odborných prác.

## Ocenenie

* 2021 – *Cena předsedkyně Akademie věd za popularizaci v kategorii humanitních věd*

## Referencie

## Iné projekty

## Externé odkazy
* Zoznam prác v *Bibliografii dějin českých zemí* (Historický ústav AV ČR)
* Poslechněte si sváteční debatu u kulatého stolu – debata v Českom rozhlase (apríl 2019)
* Poslechněte si sváteční debatu u kulatého stolu – debata v Českom rozhlase (júl 2019)
* Historička: Žádná autorita neřekla, jak vypadá Ježíšek. Církev od něj dala ruce pryč – rozhovor v Aktuálně.cz (2021)

## Zdroj

Kategória:Osobnosti z Prahy
Kategória:Českí historici
Kategória:Českí vysokoškolskí pedagógovia
Kategória:Pracovníci Akadémie vied Českej republiky
Kategória:Vyučujúci na Karlovej univerzite
Kategória:Absolventi Filozofickej fakulty Karlovej univerzity
Porte de Saint-Cloud (parížske metro)

náhľad|Porte de Saint-Cloud
**Porte de Saint-Cloud** je stanica parížskeho metra na linke 9 v 16. obvode v Paríži pod námestím *Place de la Porte de Saint-Cloud*.

## Dejiny
Stanica bola otvorená 29. septembra 1923 a až do roku 1934 bola konečnou stanicou.

Na tejto stanici sa počítalo s napojením do stanice Porte Molitor a cez ňu prepojením s linkou 10. Táto vetva mala slúžiť predovšetkým pri doprave na neďaleký štadión Parc des Princes. Projekt bol síce realizovaný, ale stanica *Porte Molitor* nebola nikdy pre verejnosť otvorená a spojenie nebolo uvedené do prevádzky. V stanici sú preto dnes na nástupišti celkom štyri koľaje a bola tu dokonca aj piata, čo je jediný prípad v parížskom metre.

## Názov
Stanica bola pomenovaná podľa námestia, na ktorom stávala jedna z parížskych mestských brán - *Porte de Saint-Cloud*, ktorá nesie meno svätého Chlodoalda.

## Zdroj

Kategória:Stanice Parížskeho metra
Kategória:16. obvod (Paríž)
Saguenay

**Saguenay** môže byť:

* v kanadskej provincii Québec
** mesto, pozri Saguenay (mesto v Quebecu)
** rieka, pozri Saguenay (rieka v Quebecu)
** obec, Petit-Saguenay
** regionálna obec, Le Fjord-du-Saguenay
** názov vlaku premávajúceho medzi Montrealom a Jonquière (časť mesta Saguenay), pozri vlak Montreal–Jonquière
* vojenské lode Kráľovského kanadského námorníctva
** ''HMCS Saguenay'' (D79), torpédoborec počas Druhej svetovej vojny
** ''HMCS Saguenay'' (DDH 206), torpédoborec počas Studenej vojny

Kategória:Rozlišovacie stránky – Miestopisný názov
Metylformiát

**Metylformiát**, tiež nazývaný **metylmetanoát**, je metylester kyseliny mravčej. Je najjednoduchším príkladom esteru, je to bezfarebná kvapalina s vôňou po éteri, vysokým tlakom pár a nízkym povrchovým napätím. Metylformiát je prekurzorom mnohých ďalších zlúčenín komerčného záujmu.

## Výroba
Metylformiát sa môže laboratórne vyrábať, kondenzačnou reakciou metanolu a kyseliny mravčej:

: HCOOH + CH3OH -> HCOOCH3 + H2O

Priemyselne sa však zvyčajne vyrába kombináciou metanolu a oxidu uhoľnatého (karbonylácia) v prítomnosti silnej zásady, akou je metoxid sodný:

alt=Base-catalyzed carbonylation of methanol with carbon monoxide to methyl formate|stred|bezrámu| Bázicky katalyzovaná karbonylácia metanolu oxidom uhoľnatým na metylformiát

Tento proces výroby metylformiátu, ktorý komerčne praktizuje spoločnosť BASF medzi inými spoločnosťami, poskytuje až 96 % výnos. Katalyzátor pre tento proces je citlivý na vodu, ktorá môže byť prítomná v surovine oxidu uhoľnatého, ktorý sa bežne získava zo syntézneho plynu. Veľmi suchý oxid uhoľnatý je preto nevyhnutný.

## Použitie
Metylformiát sa používa predovšetkým na výrobu formamidu, dimetylformamidu a kyseliny mravčej. Tieto zlúčeniny sú prekurzormi alebo stavebnými blokmi mnohých užitočných derivátov.

Kvôli svojmu vysokému tlaku pár sa používa na rýchloschnúce povrchové úpravy a ako expander pre niektoré aplikácie polyuretánovej peny a ako náhrada za CFC, HCFC a HFC . Metylformiát má nulový potenciál poškodzovania ozónovej vrstvy a nulový potenciál globálneho otepľovania. Používa sa aj ako insekticíd.

Historickým používaním metylformiátu, ktorý naň občas priťahuje pozornosť, bolo chladenie. Pred zavedením menej toxických chladív sa metylformiát používal ako alternatíva k oxidu siričitému v domácich chladničkách.

## Referencie

## Externé odkazy
* NIST Chemistry WebBook: Methyl formate 
* ChemicalLand21.com entry on METHYL FORMATE
* CDC - NIOSH Pocket Guide to Chemical Hazards

## Zdroj

Kategória:Mravčany
Kategória:Metylestery
Krížna poľana

**Krížna poľana** () je vrch v Stolických vrchoch, krajinnom celku Slovenského rudohoria. Leží nad Muránskou Dlhou Lúkou, približne  západne od Revúcej.

## Poloha
Nachádza sa v strednej časti Stolických vrchov, v geomorfologickom podcelku Tŕstie. Leží na území Banskobystrického kraja, okresu Revúca a na katastrálnom území mesta Revúca a obcí Muránska Dlhá Lúka a Ratkovské Bystré. Najbližšími sídlami sú severne situovaná Muránska Lehota, severovýchodne ležiaca Muránska Dlhá Lúka a východne mesto Revúca, južne sa nachádza Ratkovské Bystré a Krokava a západne mesto Tisovec.

## Opis
Krížna poľana leží v strednej časti pohoria, v hrebeni, vedúcom z vrchu Tŕstie () cez Tri chotáre (). Severne sa nachádza Pavelková (), Cigánka (), Čelo () a Radzim (), východne Stolica (), Lehotská hoľa (), Faltenov vrch (), Kohút () a Dachov diel (), južne Šrámová (), Tŕstie () a Salašiská () a západne Tri chotáre (), Šarkanica () a Macov vrch (). Severné svahy odvodňuje Červený potok, juhovýchodné Dolinský potok, oba smerujúce do Muráňa v povodí Slanej, voda z juhozápadnej časti odteká riečkou Turiec. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť najmä okolité vrchy Stolických vrchov, Volovské vrchy, Revúcku vrchovinu, Veporské vrchy a Spišsko-gemerský kras.

## Prístup
Na vrchol nevedie značený turistický chodník, preto prístup je možný lesnými chodníkmi, odbočujúcimi zo značených trás. V blízkosti vedie:

*  žlto značená turistická trasa severným úbočím z Revúcej na rázc. Nemcová
*  červeno značený Chodník Márie Széchy z Tŕstia () cez Tri chotáre () a rázc. Nemcová do obce Muráň

## Referencie

## Pozri aj
* Stolické vrchy
* Tŕstie (geomorfologický podcelok)
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Revúca
Kategória:Revúca (mesto)
Kategória:Muránska Dlhá Lúka
Kategória:Ratkovské Bystré
Grúň (vrch v Stolických vrchoch)

**Grúň** () je vrch v Stolických vrchoch, krajinnom celku Slovenského rudohoria. Leží nad Čiernou Lehotou, približne  severovýchodne od Revúcej.

## Poloha
Nachádza sa v severovýchodnej časti Stolických vrchov, v geomorfologickom podcelku Stolica. Leží na území Košického kraja, okresu Rožňava a zasahuje na katastrálne územie obce Čierna Lehota a Rejdová. Najbližšími sídlami sú južne situovaná Čierna Lehota a Slavošovce, východne sa nachádza Markuška, Hanková a Brdárka, severovýchodne Vyšná Slaná a Rejdová a západne Muránska Huta a Muránska Zdychava.

## Opis
Grúň leží na východe severnej časti pohoria, v rázsoche, vybiehajúcej východným smerom z vrchu Stolica () na Príslop (). Južne sa nachádza Skalka (), Biela skala (), Ostrý vrch () a Pavlova hora (), východne Hriadky (), sedlom Olochova jama oddelený Príslop, Spúšťadlo (), Veľký Radzim () a Kilhov (), severne Čierna hora (), Skalie (), Buchvald (), Pálenisko (), Priehybka () a Kyprov () a západne Stolica (), Lehotská hoľa (), Faltenov vrch () a Kohút (). Severnú časť hrebeňa odvodňuje Žolíkovský potok do Slanej, voda z južne sa zvažujúcich svahov odteká Lehotským potokom do riečky Štítnik. Na vrchol vedie značený turistický chodník. 

### Výhľady
Vrchol je po plošnej ťažbe pokrytý len nízkou vegetáciou, ktorá umožňuje rozhľad. Pri vhodných podmienkach je vidieť okolité vrchy Stolických vrchov, Volovské vrchy, Revúcku vrchovinu, nezriedka tiež Vysoké Tatry a vrchy v Maďarsku.

## Prístup
* po  zelenej turistickej značke (Chodník Pavla Jozefa Šafárika):
** od východu z Brdárky cez Kilhov
** od západu z vrcholu Stolice (; napojenie na Rudnú magistrálu)
* po  žlto značenej turistickej trase cez sedlo Olochova jama:
** od severovýchodu z Rejdovej 
** od juhu zo Slavošoviec

## Referencie

## Pozri aj
* Stolické vrchy
* Stolica (geomorfologický podcelok)
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Čierna Lehota (okres Rožňava)
Kategória:Rejdová
Gold (Vašo Patejdl)

***Gold*** je kompilácia Vaša Patejdla, ktorú v roku 2005 vydalo hudobné vydavateľstvo Opus.

## Zoznam skladieb

## Výroba albumu
* Juraj Čurný – kompilácia
* Ján Červenka – remastering
* Tibor Borský – fotografie
* Master Vision – grafika

## Referencie

Kategória:Albumy Vaša Patejdla
Kategória:Kompilačné albumy z 2005
Deva (tyčinka)

**Deva** je čokoládová tyčinka s rumovou príchuťou, vyrábaná rovnomennou slovenskou čokoládovňou. Originálna tyčinka, **Deva Klasik**, sa vyrába už od roku 1951.

V minulosti bola tyčinka Deva známa pod názvom **[[Milena (tyčinka)|Milena]]**. Tento názov v súčasnosti používa podobná tyčinka českej čokoládovne Orion.

Počas socialistického režimu v Česko-Slovensku sa tyčinky vyvážali aj do Kanady, Spojených štátov a Spojených arabských emirátov. V 80. rokoch 20. storočia to boli Spojené kráľovstvo, Singapur, Saudská Arábia, Kuvajt, Jemen, Afganistan a Austrália. Teraz je o ňu záujem v Ázii, konkrétne v Číne a opäť v Singapure.

## Varianty

* Klasik
* Klasik 20% Grátis
* Rumka
* Chrumkavý nugát

### Čokoládové tyčinky s ovocným želé
* Carmen
* Banana
* Orange 20% grátis

## Referencie

Kategória:Sladkosti
Kategória:Slovenská kuchyňa
Salašiská

**Salašiská** () je názov vrchu v Stolických vrchoch, krajinnom celku Slovenského rudohoria. Leží nad Tisovcom, približne  západne od Revúcej. Je najvyšším vrchom podcelku Tŕstie.

## Poloha
Nachádza sa v strednej časti Stolických vrchov, v geomorfologickom podcelku Tŕstie. Leží na území Banskobystrického kraja, okresu Rimavská Sobota a na katastrálnom území obce Krokava. Najbližšími sídlami sú severozápadne situovaný Tisovec, západne ležiaca Rimavská Píla, juhozápadne Hačava, juhovýchodne Krokava, východne Ratkovské Bystré a Revúca a severovýchodne Muránska Lehota a Muráň. Vrcholom vedie hranica ochranného pásma Národného parku Muránska planina a na západných svahoch leží prírodná rezervácia Tŕstie.

## Opis
Vrch leží v strednej časti pohoria, v hrebeni, vedúcom z vrchu Tŕstie () na Tri chotáre (). Severne sa nachádza Šarkanica (), Macov vrch (), Tri chotáre () a Krížna poľana (), východne leží Šrámová (), Dutková () a Predné Tŕstie (), južne Rovienky (), Lazy () a Tŕstie () a západne Ostrá (), Poľana () a Hradová (). Severozápadné svahy odvodňuje Losinec a Ľadový potok do Rimavy, južné sú pramennou oblasťou riečky Blh a voda z východných odteká prítokmi Turca v povodí Slanej. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť najmä okolité vrchy Stolických vrchov, Volovské vrchy, Revúcku vrchovinu, Veporské vrchy, Spišsko-gemerský kras a Nízke Tatry.

## Prístup
Na vrchol nevedie značený turistický chodník, preto prístup je možný lesnými chodníkmi, odbočujúcimi zo značených trás. V blízkosti vedie:

*  zeleno značený chodník južným úbočím z Krokavy na rázc. Tŕstie
*  žlto značená turistická trasa západným úbočím z Tisovca na rázc. Tŕstie
*  červeno značený Chodník Márie Széchy severozápadným úbočím z Tŕstia () na Tri chotáre () a do obce Muráň

## Referencie

## Pozri aj
* Stolické vrchy
* Tŕstie (geomorfologický podcelok)
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Rimavská Sobota
Kategória:Krokava
Androtión (historik)

**Androtión** (; okolo roku * 410 pred Kr. – † 340 pred Kr.) bol grécky historik.
 
Androtión, syn Andróna z atického dému Gargéttos, po štúdiách u rétora Isokrata vstúpil do politiky v Aténach niekedy pred rokom 385/4 pred Kr., potom slúžil štátu v rôznych funkciách viac ako štyridsať rokov. Uvádza sa, že svoj život dožil vo vyhnanstve v Megare, kde napísal dejiny Atiky do roku 343 pred Kr. Toto dielo (dnes už stratené) malo osem kníh, bolo rozsiahlejšie (možno dvakrát tak dlhé) ako Kleidemovo dielo *Atthis*. Zatiaľ čo mnohí miestni historici sústredili svoju energiu na „mýtické“ obdobie aténskych dejín, Androtión (a tiež po ňom Filochoros) sa viac zaujímal o históriu svojej doby.

Jeho dielo bolo jednoznačne rešpektované, pretože bolo hlavným prameňom pre Filochorovo historické dielo *Atthis* a pre Aristotelovu *Ústavu aténsku*.
  
## Referencie a bibliografia

 
Kategória:Historici starovekého Grécka
Kamikadze Lover

***Kamikadze Lover*** je názov albumu coververzií hitov  slovenskej pop rockovej skupiny Elán, ktorý v roku 1982 vydalo hudobné vydavateľstvo Opus.

Album bol s rôznymi obalmi a  identickými katalógovými a maticovými číslami vydaný v roku 1982 ako *Waiting For Love*.
Ide o kompiláciu predtým vydaných slovenských piesní z dvoch albumov kapely a niekoľkých ich singlov. Pôvodné štúdiové nahrávky boli pre tento projekt predabované a naspievané v angličtine. Anglické texty piesní nemusia byť obsahovo identické so slovenskými originálmi. Originálne piesne pre tento album boli v slovenskom jazyku: „Zlodej slnečníc“, „Čakám ťa láska“, „Aj keď bez peňazí“, „Chcel by som ti šepkať“, „Ulica“, „Kaskadér“, „Kamaráti“, „Mláďatá“, „Koľko a čo za to“, „Tenisky“, „Ja viem“ a „Kamikadze lásky“.

## Zoznam skladieb

## Výroba albumu
;Skupina Elán
* Václav Patejdl – klávesové nástroje, spev
* Ján Baláž – sólová gitara, spev
* Juraj Farkaš – elektrická gitara, akustická gitara, vokály
* Jozef Ráž – basgitara, spev
* Zdeno Baláž – bicie
;Hostia
* Dychová hudba Jána Hanúska (B2)
;Produkcia
* Jozef Hanák – technik
* Ján Došek – špeciálne efekty
* Ján Lauko – hudobná réžia
* Karol Dlugolinský – fotografie
* Alan Lesyk – dizajn

## Referencie

Kategória:Hudobné albumy z 1982
Kategória:Albumy skupiny Elán
Kategória:Albumy coververzií
Lance Henriksen

**Lance Henriksen** (* 5. máj 1940, New York, New York, USA) je americký herec. Jeho najznámejšou úlohou bola postava Franka Blacka, v televíznom seriáli *[[Milénium]]* (1996 - 1999).

## Detstvo a mladosť

Henriksen sa narodil 5. mája 1940 na Manhattane v New Yorku. Jeho otec, James Henriksen, bol nórsky obchodný námorník a boxer prezývaný „Icewater“, ktorý strávil väčšinu svojho života na mori, zatiaľ čo jeho matka Margueritte Werner sa snažila nájsť prácu ako tanečná inštruktorka, čašníčka a modelka. Jeho rodičia sa rozviedli, keď mal dva roky. V rokoch 1955 až 1958 slúžil v Námorníctve Spojených štátov amerických a dosiahol hodnosť poddôstojníka tretej triedy.

## Kariéra
Henriksen bol 30 rokov negramotný pri prácu v divadle, sa naučil čítať. Henriksen debutoval vo filme v roku 1972. V roku 1982 hral vo filme *Piraňa 2: Lietajúci zabijaci* kde spolupracoval s Jamesom Cameronom. Ten ho chcel obsadiť do hlavnej role vo filme *[[Terminátor (film)|Terminator]]* z roku 1984, no rolaa nakoniec pripadla Arnoldovi Schwarzeneggerovi a Henriksen sa vo filme objavil vo vedľajšej úlohe.

Henriksen hral androida Bishopa v Cameronovom filme *[[Votrelci (film)|Votrelci]]* z roku 1986 a ako Bishopov nemenovaný dizajnér v *[[Votrelec 3]]* z roku 1992. Hral aj Charlesa Bishopa Weylanda, muža, na ktorom bol Bishop založený, vo filme *[[Votrelci vs. Predátor]]* z roku 2004. 

V roku 1996 Henriksen hral v televíznom seriáli *[[Milénium]]*, ktorý vytvoril a produkoval Chris Carter, tvorca televízneho seriálu *[[Akty X]]*. Henriksen hral Franka Blacka, bývalého agenta FBI, ktorý mal jedinečnú schopnosť nahliadnuť do myslí vrahov. Carter vytvoril televíznu rolu špeciálne pre Henriksena. Jeho herecké výkony v televíznom seriály, mu vyniesli uznanie u televíznych kritikov, nomináciu na People's Choice Award za obľúbenú novú mužskú televíznu hviezdu a tri po sebe idúce nominácie na Zlatý glóbus za najlepší herecký výkon v televíznom seriáli (1997 – 1999). Televízny seriál bol zrušený v roku 1999. 

V ďalších rokoch Henriksen prevažne hosťoval v televíznych seriáloch a hral vedľajšie roly vo filmoch. V roku 2009 bol ocenený cenou Saturn Award za celoživotnú kariéru. Získal nomináciu na Canadian Screen Award za najlepšieho herca na 9. ročníku Canadian Screen Awards v roku 2021 za jeho herecký výkon vo filme *Falling*.

## Súkromný život
Henriksen bol ženatý trikrát. Jeho súčasnou manželkou je Louise Lunde. V rokoch 1985 až 1989 bol ženatý s Mary Jane Evans a v rokoch 1995 až 2006 s Jane Pollack. Henriksen má štyri deti. Jeho syn Lawrence zomrel v roku 1995. 

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Osobnosti USA nórskeho pôvodu
Kategória:Osobnosti z New Yorku
Kategória:Príslušníci United States Navy
Hérofilos

**Hérofilos** () môže byť:
* grécky lekár v 3. stor. pred Kr., pozri Hérofilos z Chalkédónu
* grécky rytec v 1. stor. pred Kr., pozri Hérofilos (rytec)

## Zdroje
Androtión

**Androtión** () môže byť:
* grécky historik v 4. stor. pred Kr., pozri Androtión (historik)
* grécky autor diela o poľnohospodárstve v 4. stor. pred Kr., pozri Androtión (spisovateľ)

## Zdroje
Fontána pre Zuzanu 3 (album)

***Fontána pre Zuzanu 3*** (s podtitulom: „*Soundtrack z romantickej hudobnej komédie Dušana Rapoša o láske, Afrike a čokoládových anjeloch.*“) je názov soundtracku k rovnomennému filmu Dušana Rapoša z roku 1999. Album v tom istom roku ako vyšiel do kín film dalo na hudobný trh vydavateľstvo Mercury.

Na soundtracku *Fontána pre Zuzanu 3* je pätnásť originálnych nahrávok, ktoré naspievali: Ibrahim Maiga, Barbara Haščáková, Branislav Holíček, Continental Singers Slovakia a Jožo Ráž. Piesne z väčšej časti otextoval Jozef Urban. Hudbu zložil Václav Patejdl. 

Dej tretej časti série o o fontáne pre Zuzanu bol situovaný do afrického prostredia. V 90. rokoch 20. storočia v slovenskej zábave patril medzi výrazné postavy „Slovák s africkými koreňmi“, Ibrahim Maiga, ktorý do tohto projektu prispel aj ako autor hudby a textov, spevák a aj ako herec v hlavnej úlohe. Medzi rádiové hity z tohto albumu patrili nahrávky: „Čierna bača“, „Ibi Yoyo“, ale hlavne veľmi úspešná pieseň „Voda, čo ma drží nad vodou“.

## Zoznam skladieb

## Výroba albumu
* Vašo Patejdl – vokály, klávesové nástroje, programovanie
* Ibrahim Maiga – spev, vokály
* Barbara Haščáková – spev
* Branislav Holíček – spev
* Jožo Ráž – spev, programovanie, vokály
* Juraj Burian – gitary
* Jimi Cimbala – gitary
* Ján Baláž – dvanásťstrunová gitara, vokály
* Juraj Bartoš – trúbka
* František Karnok – pozauna
* Martin Gašpar – basová gitara
* Marcel Buntaj – bicie nástroje
* Laco Lučenič – klávesové nástroje, programovanie, gitary
* Camara Hassanatou – vokály
* Auguste Sege Aderomou – vokály
* Aguiard Theophile Piccoli – vokály
* Lazarus Kanhukamwe – vokály
* Continental Singers Slovakia – vokály
* Mixed Choir from Bulawayo, Zimbabwe – vokály
* Leopold Haverl – recitatív „hururu“ (1)
* Eva Vejmělková – recitatív 
* Sláčikový orchester Vlada Valoviča
;Produkcia
* Jozef Krajčovič – zvuková réžia, hudobná réžia, mixovanie, mastering
* Marek Tkáčik – asistent zvukovej réžie
* Ján Červenka, Dušan Hacaj, Ervín Bíro, Miroslav Paciga – technická spolupráca
* Václav Patejdl – hudobná réžia
* Louis Basto, Martin Črep – fotografie
* Adriana Macharíková, Robert Bunča – dizajn

## Referencie

Kategória:Albumy Vaša Patejdla
Kategória:Hudobné albumy z 1999
Kategória:Soundtracky
Holcková

**Holcková** () je vrch v Stolických vrchoch, krajinnom celku Slovenského rudohoria. Leží nad Tisovcom, približne  západne od Revúcej. 

## Poloha
Nachádza sa v strednej časti Stolických vrchov, v geomorfologickom podcelku Tŕstie. Leží na území Banskobystrického kraja, okresu Rimavská Sobota a na katastrálnom území mesta Tisovec. Najbližšími sídlami sú západne situovaná Rimavská Píla a severozápadne ležiaci Tisovec, juhozápadne sa nachádza Hačava, juhovýchodne Krokava, východne Ratkovské Bystré a Revúca a severovýchodne Muránska Lehota a Muráň. Vrcholom vedie hranica ochranného pásma Národného parku Muránska planina a na východných svahoch leží prírodná rezervácia Tŕstie.

## Opis
Holcková leží v strednej časti pohoria, v hrebeni, vedúcom z vrchu Tŕstie () na Tri chotáre (). Západne sa nachádza Hradová (), Poľana (), Čelo () a Ostrá (), južne Ohrablo (), Paseka (), Tŕstie (), Lazy () a Nižný vrch (), východne Dutková (), Predné Tŕstie (), plytkým sedlom oddelené Salašiská () a Krížna poľana () a severne Tri chotáre (), Macov vrch () a Šarkanica (). Oblasť patrí do povodia rieky Rimava, kde vodu zo západnej časti odvádza Ľadový potok a z juhovýchodnej riečka Blh. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť najmä okolité vrchy Stolických vrchov, Nízke Tatry, Veporské vrchy, Revúcku vrchovinu a Spišsko-gemerský kras.

## Prístup
Na vrchol nevedie značený turistický chodník, preto prístup je možný lesnými chodníkmi, odbočujúcimi zo značených trás. V blízkosti sa nachádza rázcestie Tŕstie, kde sa križuje:

*  červeno značený Chodník Márie Széchy:
** od juhu z osady Polom cez vrch Tŕstie ()
** od severu z obce Muráň cez Tri chotáre () 
*  zeleno značený chodník:
** od západu z Rimavskej Píly 
** od juhovýchodu z Krokavy
*  žlto značená turistická trasa od severozápadu z Tisovca

## Referencie

## Pozri aj
* Stolické vrchy
* Tŕstie (geomorfologický podcelok)
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Rimavská Sobota
Kategória:Tisovec (okres Rimavská Sobota)
Melissos

**Melissos** () môže byť:
* grécky filozof v 5. stor. pred Kr., pozri Melissos zo Samosu
* víťaz isthmických hier v pankratiu roku 474 pred Kr., pozri Melissos z Téb

## Zdroje
Zoltán Farkas

JUDr. **Zoltán Farkas** (4. november 1881, Erdőbénye – † 22. marec 1945, Dachau) bol maďarský právnik židovského pôvodu a sociálnodemokratický politik v období medzivojnového Česko-Slovenska.

Po vzniku Česko-Slovenska sa angažoval v Maďarsko-nemeckej sociálnodemokratickej strane. Po jej zániku sa stal členom Československej sociálnodemokratickej strany robotníckej. Za ňu bol v parlamentných voľbách v roku 1929 zvolený za senátora v rámci IX. volebného kraja (Liptovský Sv. Mikuláš). V senáte zasadal v imunitnom a ústavnoprávnom výbore, prejavy prednášal po slovensky. Politicky sa angažoval aj na komunálnej úrovni. V obecných voľbách v roku 1923 a 1927 bol zvolený za poslanca košického mestského zastupiteľstva. Profesiou bol advokát v Košiciach. Zomrel v roku 1945 v koncentračnom tábore.

## Referencie

Kategória:Maďarskí právnici
Kategória:Slovenskí právnici
Kategória:Slovenskí advokáti
Kategória:Maďarskí politici
Kategória:Slovenskí politici
Kategória:Slovenské osobnosti maďarského pôvodu
Kategória:Slovenské osobnosti židovského pôvodu
Kategória:Senátori Národného zhromaždenia (Česko-Slovensko, 1920 – 1939)
Kategória:Politici ČSSD
Kategória:Väzni koncentračného tábora Dachau
Kategória:Obete druhej svetovej vojny
Johnny the Walrus

***Johnny the Walrus*** (doslovný preklad *Mrož Janko*) je detská obrázková kniha, ktorej autorom je americký konzervatívny politický komentátor Matt Walsh. V knihe alegoricky prirovnáva detskú transrodovosť k situácii, kedy si malý chlapec Johnny myslí, že je mrož. Knižku vydalo nakladateľstvo DW Books, ktoré je súčasťou portálu *[[The Daily Wire]]*.

## Zhrnutie deja
náhľad|upright|Autor Matt Walsh v roku 2022
V knihe vystupuje malý chlapec Johnny, ktorý má bujnú fantáziu. Prestrojí sa za mroža, pričom kuchynské lyžice používa ako kly. Keď „ľudia z internetu“ zistia, že Johnnyho baví byť mrožom, je nútený rozhodnúť sa, či chce zostať chlapcom alebo stať sa naozaj mrožom, s tým, že mu nebude dovolené zmeniť názor. „Ľudia z internetu“ tiež tlačia na Johnnyho matku, aby kŕmila Johnnyho červami a vzala ho k doktorovi s pílou. Doktor navrhuje premeniť Johnnyho ruky a nohy na plutvy.

## Reakcie
*Johnny the Walrus* sa stal najpredávanejšou knihou v kategórii LGBTQ+ na platforme Amazon. Následne 10. decembra 2021 Amazon zmenil jej kategóriu na Politické a sociálne témy. Walsh sarkasticky nazval zmenu kategórie „nerozumným útokom na práva homosexuálov a hrozným príkladom homofóbie a vymazávania homosexuálov“. Organizácia GLAAD, ktorá sa zaoberá sledovaním tém LGBT v médiách, predtým vyzvala Amazon, aby knihu odstránil z kategórie LGBTQ+. V ten istý deň spoločnosť Target odstránila knihu zo svojho internetového kníhkupectva.

Moderátor Fox News Tucker Carlson označil knihu za „humornú“. Podľa konzervatívneho spravodajského portálu *TheBlaze* je kniha „snahou potlačiť radikálnu gender ideológiu, ktorá popiera biologickú realitu“. Satirik Andrew Doyle, píšuci do *UnHerd*, chválil knihu za zosmiešňovanie „indoktrinácie mladých“. LGBT spravodajský portál *PinkNews* označil knihu za „nenávistnú“ a „transfóbnu“. *LGBTQ Nation* považuje knihu za „anti-transgender“, zosmiešňujúcu transrodovú mládež.

V marci 2022 skupina s názvom *No Hate at Amazon* zorganizovala petíciu s požiadavkou na Amazon aby spoločnosť stiahla z predaja nielen knihu *Johnny the Walrus,* ale aj *Irreversible Damage* a ďalšie podobné knihy. Petícia zároveň žiadala zriadiť dozornú radu, ktorá by zamestnancom Amazonu umožnila ovplyvniť, čo sa na platforme predáva. Petíciu bola predložená vedeniu Amazonu v lete 2021, podpísalo ju najmenej 500 ľudí. Hovorca DW Books poďakoval spoločnosti Amazon za to, že „zamietla požiadavky svojich woke zamestnancov“ a zdôraznil, že len na Amazone sa k júnu 2022 predalo „takmer 100 000 kópií“ knihy.

### Obvinenie z plagiátorstva
11. decembra 2021 autorka Ashley St. Clair obvinila Walsha, že nápad a zápletku pre *Johnny the Wallrus* ukradol z jej detskej knižky *Elephants Are Not Birds,* ktorá vyšla v júli 2021.

## Referencie

## Zdroj

Kategória:Literatúra pre deti a mládež
Kategória:Knihy v anglickom jazyku
Kategória:Knihy o LGBT
Kategória:Knihy z 2022
Nightshift

***Nightshift*** je názov albumu anglických coververzií nahrávok albumu *[[Elán 3]]* (1983) slovenskej pop rockovej skupiny Elán, ktorý v roku 1984 vydalo hudobné vydavateľstvo Opus.

## Zoznam skladieb

## Výroba albumu
;Skupina Elán
* Ján Baláž – sólová gitara, spev
* Juraj Farkaš – elektrická gitara, akustická gitara, vokály
* Václav Patejdl – klávesové nástroje, klavír, akustická gitara, spev
* Jozef Ráž – basgitara, spev
* Zdeno Baláž – bicie, perkusie
;Produkcia
* Ján Lauko – nahrávanie, hudobná réžia
* Ján Došek – špeciálne efekty
* Jozef Hanák – technik
* Karol Dlugolinský – fotografie
* Alan Lesyk – dizajn

## Referencie

Kategória:Hudobné albumy z 1984
Kategória:Albumy skupiny Elán
Kategória:Albumy coververzií
School Party

***School Party*** je názov albumu anglických coververzií nahrávok od slovenskej pop rockovej skupiny Elán, ktorý v roku 1986 vydalo hudobné vydavateľstvo Opus. Táto anglická verzia albumu *[[Hodina slovenčiny]]* má oproti slovenskej pozmenený zoznam skladieb a na albume nie je coververzia piesne „Emdéžet“.

## Zoznam skladieb

## Výroba albumu
;skupina Elán
* Václav Patejdl – klávesové nástroje, spev
* Jozef Ráž – basová gitara, spev
* Ján Baláž – sólová gitara, spev
* Juraj Farkaš – gitara, vokály
* Zdeno Baláž – bicie
;hudobná spolupráca
* Ľubomír Stankovský – bicie nástroje
* Ján Došek – zvukové efekty
;Produkcia
* Ján Lauko – zvuková réžia
* Ivan Jombík – technik
* Štefan Danko – produkcia
* Fedor Nemec – fotografie
* Alan Lesyk – dizajn

## Referencie

Kategória:Hudobné albumy z 1986
Kategória:Albumy skupiny Elán
Kategória:Albumy coververzií
Missing

***Missing*** je názov albumu anglických coververzií nahrávok od slovenskej pop rockovej skupiny Elán, ktorý v roku 1987 vydalo hudobné vydavateľstvo Opus. Táto anglická verzia albumu *[[Detektívka (album)|Detektívka]]* má oproti slovenskej tretiu skladbu na strane „A“, „Fero“, nahradenú anglickou verziou piesne „Dresy“. Jej slovenská verzia vyšla na singli v roku 1986 spoločne s piesňou „Že mi je ľúto“ od skupiny Lojzo.

## Zoznam skladieb

na obale je chybne uvedený ako autor slovenského textu Boris Filan

## Výroba albumu
;skupina Elán
* Jozef Ráž – basgitara, spev
* Ján Baláž – gitara, spev
* Martin Karvaš – klávesy, spev
* Gabriel Szabó – bicie
;hudobná spolupráca
* Václav Patejdl – syntetizátor, vokály
* Prof. Štefan Nosáľ – fujara, vokály
* Anton Jaro – bezpražcová gitara
* Ján Ťapák, Pavel Holík, Miroslav Hesek – vokály
* Dušan Húščava – tenor saxofón
;produkcia
* Ján Lauko – hudobná réžia
* Ivan Jombík – zvuková réžia
* Štefan Danko – produkcia
* Alan Lesyk – dizajn

## Referencie

Kategória:Hudobné albumy z 1987
Kategória:Albumy skupiny Elán
Kategória:Albumy coververzií
Predné Tŕstie

**Predné Tŕstie** () je vrch v Stolických vrchoch, krajinnom celku Slovenského rudohoria. Leží nad Krokavou, približne  západne od Revúcej. 

## Poloha
Nachádza sa v strednej časti Stolických vrchov, v geomorfologickom podcelku Tŕstie. Leží na území Banskobystrického kraja, okresu Rimavská Sobota a na katastrálnom území obce Krokava. Najbližšími sídlami sú juhovýchodne situovaná Krokava, Hrlica a Ratkovské Bystré, východne sa nachádza Revúca, severne Muránska Lehota a Muráň a západne Tisovec, Rimavská Píla a Hačava.

## Opis
Predné Tŕstie leží v strednej časti pohoria, v hrebeni, vedúcom z vrchu Salašiská () južným smerom na Lazy (). Severne sa nachádza Radzim (), Krížna poľana (), Tri chotáre (), Macov vrch () a Šarkanica (), západne sú plytkým sedlom oddelené Salašiská (), Holcková () a Tŕstie (), južne Paseka (), Lazy (), Nižný vrch () a Rovienky () a východne Dutková (), Michalová () a Šrámová (). Východne sa zvažujúce svahy odvodňuje Čierny, Demeterov a Tisový potok do Západného Turca v povodí Slanej, juhozápadné sú pramennou oblasťou riečky Blh v povodí Rimavy. Na vrchol nevedie značený turistický chodník. 

### Výhľady
Vrchol pokrýva súvislý, v juhozápadnej časti mladý lesný porast, ktorý umožňuje len obmedzený rozhľad. Z lokalít s redšou a nízkou vegetáciou je možné vidieť najmä okolité vrchy Stolických vrchov, Spišsko-gemerský kras, Nízke Tatry, Volovské vrchy, Revúcku vrchovinu a prihraničné vrchy v Maďarsku.

## Prístup
Na vrchol nevedie značený turistický chodník, no traverzom cez blízke sedlo vedie  zeleno značený chodník od juhu z Krokavy na rázcestie Tŕstie. Hrebeňom prechádza  červeno značený Chodník Márie Széchy.

## Referencie

## Pozri aj
* Stolické vrchy
* Tŕstie (geomorfologický podcelok)
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Rimavská Sobota
Kategória:Krokava
Isokrates

**Isokrates** () môže byť:
* aténsky rečník z prelomu 5. a 4. stor. pred Kr., pozri Isokrates z Atén
* tragický herec, účastník divadelnej súťaže na lénaiách v roku 270 pred Kr., pozri Isokrates (herec)

## Zdroje
Midnight in the City

***Midnight in the City*** je názov albumu anglických coververzií nahrávok od slovenskej pop rockovej skupiny Elán, ktorý v roku 1991 vydalo hudobné vydavateľstvo Slovart. 

Album je zbierkou anglicky naspievaných skladieb skupiny Elán, ktoré boli v slovenčine vydané v období vzniku albumov *[[Rabaka (album)|Rabaka]]* a *[[Nebezpečný náklad (album)|Nebezpečný náklad]]*. Okrem nahrávok z týchto albumov je na albume aj anglická verzia piesne „Smrtka na pražskom orloji“, ktorá bola dovtedy v slovenčine vydaná len na osobitnom singli v roku 1987.

## Zoznam skladieb

## Výroba albumu
;Skupina Elán
* Jozef Ráž - basgitara, spev
* Ján Baláž - gitara, spev
* Václav Patejdl - syntetizátor, vokály
* Martin Karvaš - klávesy, spev
* Gabriel Szabó - bicie
;Hostia
* Prof. Štefan Nosáľ - fujara, vokály
* Anton Jaro - bezpražcová gitara
* Ján Fabrický - bicie
* Ján Ťapák, Pavel Holík, Miroslav Hesek - vokály
* Dušan Huščava - tenor saxofón
;Produkcia
* Ján Lauko - hudobná réžia
* Ivan Jombík - zvuková réžia
* Štefan Danko - produkcia
* Ladislav Teren - dizajn

## Referencie

Kategória:Hudobné albumy z 1991
Kategória:Albumy skupiny Elán
Kategória:Albumy coververzií
Deň nezávislosti černochov

**Deň nezávislosti černochov** alebo **Juneteenth** (oficiálne *Juneteenth National Independence Day*, tiež označovaný aj ako *Jubilee Day*, *Emancipation Day*, *Freedom Day* a *Black Independence Day*) je federálny sviatok v Spojených štátoch, ktorý pripadá na 19. júna a pripomína oslobodenie afroamerických otrokov v dôsledku americkej občianskej vojny. Zároveň ide o oslavu afroamerickej kultúry. Ako federálny sviatok ho 17. júna 2021 vyhlásil prezident Joe Biden zákonom *Juneteenth National Independence Day Act*. Sviatok má korene v Galvestone v štáte Texas, čo bol posledný štát Konfederácie, kde otrokárstvo ešte pretrvávalo. Tam bol 19. júna 1865 vyhlásený generálny rozkaz č. 3 unijného generála Gordona Grangera, ktorý dal otrokom v Texase slobodu.

## Referencie

## Iné projekty

## Zdroj

Kategória:19. jún
Kategória:Sviatky
Kategória:Afroamerická kultúra
Kategória:Dejiny Texasu
Kategória:História otroctva v USA
Kachovská vodná nádrž

**Kachovská vodná nádrž** alebo **Kachovská priehrada** () bolo vodné dielo na Ukrajine na rieke Dneper. 6. júna 2023 došlo k zničeniu časti priehradného múru a následnému zaplaveniu rozsiahleho územia pod priehradou.

## Poloha
Vodná nádrž leží v Chersonskej, Dnipropetrovskej a Záporožskej oblasti. Rozloha jazera je , tvorí tak druhé najväčšie umelé jazero na Ukrajine.

## Údaje
Priehrada bola postavená v roku 1956. Objem priehradnej nádrže je 18,2 kilometrov kubických, čo predstavuje približne 50-násobok objemu najobjemnejšej slovenskej priehrady, Liptovskej Mary. Jej rozloha je približne 62 krát väčšia ako rozloha najrozľahlejšej priehrady na Slovensku, Oravskej priehrady.

Priehradný múr je 30 metrov vysoký a 3,2 kilometra dlhý.

## Význam
„Výstavba priehrady vytvorila hlbokovodnú cestu na dolnom toku Dnepra a jej vody sa využívajú na lodnú dopravu, zavlažovanie, zásobovanie vodou, na rybolov a rekreáciu.“

Z priehrady čerpá chladiacu vodu Záporožská jadrová elektráreň. Okrem rieky Dneper z priehrady vyteká tiež Severokrymský kanál, ktorý vodou zásobuje severnú časť krymu. Podľa niektorých strata priehrady znamená „že na Krym voda nepotečie dlhé roky“, Olexij Danilov, tajomník ukrajinskej národnej bezpečnostnej a obrannej rady odhadol 10 až 15 rokov, „možno navždy“.

### Elektráreň
Vodná elektráreň mala výkon 350 MW.

## Útok 6. júna 2023
Priehrada je od začiatku ruskej invázie na Ukrajinu v ruských rukách. 6. júna 2023 ukrajinské sily oznámili, že na vodné dielo zaútočili ruské sily. Rusko, naopak, z útoku obvinilo ukrajinskú stranu. Útok sa mal uskutočniť o pol tretej v noci.

### Dopad
Útok zničil vodnú elektráreň, podľa podniku Ukrhidroenerho ju nebude možné opraviť do pôvodného stavu. Medzinárodná agentúra pre atómovú energiu uviedla, že Záporožskej jadrovej elektrárni nehrozí bezprostredné riziko.

Záplavy hrozia desiatkam dedín a desiatkam tisícov obyvateľov. Geograficky je ľavá strana priehrady nižšia ako pravá a tak sa záplavy dotknú viac strany, ktorá je v čase útoku pod ruskou kontrolou.

V meste Nova Kachovka voda vystúpila do výšky 12 metrov a bol v ňom vyhlásený núdzový stav. Podľa ukrajinskej strany sa do Dnepra dostalo 150 ton motorového oleja.

## Galéria

Súbor:Каховське водосховище.JPG|Priehradný múr
Súbor:Июль 2011 на Каховском водохранилище Solokha - panoramio.jpg|Pláž na jazere


## Referencie

## Iné projekty

Kategória:Vodné diela na Ukrajine
Kategória:Vodné elektrárne na Ukrajine
Kategória:Stavby v Dnepropetrovskej oblasti
Kategória:Stavby v Chersonskej oblasti
Kategória:Stavby v Záporožskej oblasti
Kategória:Geografia Dnepropetrovskej oblasti
Kategória:Geografia Chersonskej oblasti
Kategória:Geografia Záporožskej oblasti
Kategória:Povodie Dnepru
František Kopernický

ThDr. **František Kopernický** (; * 17. február 1851, Zebegény† 22. marec 1941, Bratislava) bol katolícky kňaz, bratislavský prepošt a politik maďarskej národnosti v období medzivojnového Česko-Slovenska.

## Životopis
Za kňaza bol vysvätený v roku 1874. Začínal ako pomocný kňaz v Stupave. Od roku 1880 pôsobil ako učiteľ latinčiny a gréčtiny na arcibiskupskom lýceu v Ostrihome. Istý čas pracoval aj ako archivár. Následne sa stal kňazom a neskôr aj dekanom vo Veľkých Ludinciach. V tejto farnosti pôsobil 25 rokov, počas ktorých sa podarilo zrekonštruovať a zväčšiť miestny kostol. V roku 1908 bol vymenovaný za ostrihomského kanonika a miestodržiteľa kňazského vzdelávacieho ústavu. Od roku 1915 bol bratislavským prepoštom. Po vzniku Česko-Slovenska sa venoval aj politike. Vo volebnom období 19201925 zasadal v hornej komore Národného zhromaždenia, kde zastupoval Krajinskú kresťansko-socialistickú stranu. Prejavy v senáte prednášal po maďarsky i po nemecky. Bol kritikom vzniku Česko-Slovenska a pripojenie Slovenska k novému štátu hodnotil: „*Pravdou je, že územie Horných Uhier, vojensky nechránených, bolo českými vojskami obsadené, a že politikou pomsty bolo ich obyvateľstvo násilne - tak ako figúrky na šachovnici - presunuté do nového rámca nového štátneho útvaru*“.

## Referencie

Kategória:Uhorskí kňazi
Kategória:Maďarskí kňazi
Kategória:Česko-slovenskí politici
Kategória:Slovenské osobnosti maďarského pôvodu
Kategória:Senátori Národného zhromaždenia (Česko-Slovensko, 1920 – 1939)
Kategória:Prepošti
Kategória:Politici Krajinskej kresťansko-socialistickej strany
Elán: Megakoncert

***Elán: Megakoncert*** je názov koncertného dvojalbumu a koncertného DVD slovenskej pop rockovej skupiny Elán, ktoré v roku 2004 vydalo hudobné vydavateľstvo MC production.

## Zoznam skladieb

*DVD obsahuje aj bonusové materiály zo zákulisia a príprav Megakoncertu.

## Výroba albumu
;skupina Elán
* Ján Baláž – gitary, spev
* Vašo Patejdl – klávesové nástroje, spev, vokály
* Jožo Ráž – basová gitara, spev
* Peter Farnbauer – gitary
* Henry Tóth – gitary
* Ľubo Horňák – klávesové nástroje, spev
* Marcel Buntaj – bicie nástroje
;hostia
* Gapeel's – vokály
* Alice Konečná, Katapult, Lojzo, Miroslav Žbirka, Peter Nagy – hudobní hostia
;Produkcia
* Jozef Krajčovič – koncept
* Ivan Hájek, Ján Došek, Ladislav Demčák, Pavel Dvořák – zvukári 
* Jank Konig – dizajn
;Produkcia DVD
* Rudolf Vodrážka – strih
* Milan Tomášek, Petr Pauer, Vladimír Malý – osvetľovači
* Jiří Lebeda – kamera
* Jozef Kaiser – réžia

## Referencie

Kategória:Koncertné albumy z 2004
Kategória:Video albumy z 2004
Kategória:Albumy skupiny Elán
Kategória:Videoalbumy skupiny Elán
Elán Unplugged, Carnegie Hall, New York

***Elán Unplugged, Carnegie Hall, New York*** je názov koncertného albumu slovenskej pop rockovej skupiny Elán, ktorý v roku 2007 vydalo hudobné vydavateľstvo MC production.

## Zoznam skladieb

na albume sa nachádza stopa s video dokumentom

## Výroba albumu
* Jožo Ráž – basová gitara, spev
* Vašo Patejdl – klávesové nástroje, spev
* Ján Baláž – gitary, spev
* Peter Farnbauer – gitary
* Henry Tóth – gitary
* Ľubo Horňák – klávesové nástroje, vokály
* Juraj Kuchárek – bicie nástroje
* G-Strinx – husle, vokály
;Produkcia
* Jozef Krajčovič – mixovanie, mastering
* Pavol Martinka – fotografie 

## Referencie

Kategória:Koncertné albumy z 2007
Kategória:Albumy skupiny Elán